ମଦ ନିଶାରେ ମାତାଲ୍ ସରକାରୀ କର୍ମଚାରୀ\nSat, Nov 02 | 11:08 a.m.\nସୁନ୍ଦରଗଡ଼ଃ ମଦ ନିଶାରେ ମାତାଲ୍ ସରକାରୀ କର୍ମଚାରୀ । କର୍ମଚାରୀ ଜଣଙ୍କ ସରକାରୀ କାର୍ଯ୍ୟାଳୟରେ ଏତେ ମାତାଲ୍ ଅବସ୍ଥାରେ ରହିଛନ୍ତି ଯେ ମନକୁ କ'ଣ ଗପୁଛନ୍ତି ନିଜେ ଜାଣିପାରୁ ନାହାନ୍ତି । କେବଳ ସେତିକି ନୁହେଁ ବ୍ୟକ୍ତି ଜଣଙ୍କ ମଦ୍ୟପାନ କରି ଅଚେତ ଅବସ୍ଥାରେ ଜଙ୍ଗଲରେ ପଡ଼ି ରହିଥିଲେ । ତେବେ ଜାଣିବାକୁ ଚାହୁଛନ୍ତି କି? କିଏ ଏହି କର୍ମଚାରୀ ଜଣଙ୍କ । ଏ ହେଉଛନ୍ତି ସୁନ୍ଦରଗଡ଼ ଜିଲ୍ଲା ବଣେଇ ତହସିଲ ଅନ୍ତର୍ଗତ ବଡ଼ ଗୋଗୁଆ ଆରଆଇ । ନାମ ଶିଶିର କୁମାର ବେହେରା ।\nଆର ଆଇ ଜଣଙ୍କୁ ଉପ ଜିଲ୍ଲାପାଳଙ୍କ ନିର୍ଦ୍ଦେଶ କ୍ରମେ ତହସିଲଦାର ସେଠାରୁ ଗାଡ଼ି ଯୋଗେ ଉଦ୍ଧାର କରି ଆଣିଥିଲେ । ତେବେ ହାସ୍ୟାସ୍ପଦ କଥା ହେଉଛି ଆରଆଇ ଜଣଙ୍କ ଭିଜିଲାନ୍ସକୁ ଡରି ଜଙ୍ଗଲରେ ଲୁଚି ରହିଥିବା ଗଣମାଧ୍ୟମ ପ୍ରତିନିଧି ସାମ୍ନାରେ ନିଶାଖୋର ଅବସ୍ଥାରେ ଜଣାଇଛନ୍ତି । କେବଳ ସେତିକି ନୁହେଁ ମେଡ଼ିକାଲକୁ କିଏ ଆଣିଛି ଆଉ କିପରି ଆସିଛନ୍ତି ଏକଥା ବି ତାଙ୍କର ମନେ ନାହିଁ । ଏଠି ପ୍ରଶ୍ନ ଉଠୁଛି ସରକାରୀ କର୍ମଚାରୀ ଯଦି କାର୍ଯ୍ୟାଳୟରେ ମଦ ପିଇ ମାତାଲ ରହିବେ ତେବେ ସାଧାରଣ ଲୋକଙ୍କ କାମ ହେବ କିପରି? ସାଧାରଣ ଲୋକ ଭରସା କରିବେ କାହାକୁ?
